Hugo Chávez

Hugo Rafael Chávez Frías (man mihte on Englisce Hugo Ceafes secgan) (ƿæs geboren þæs 28. dæges þæs Ǣrran Līðan þæs 1954. gēares; cƿæl þæs 5. dæges Hlȳdan þæs 2013. gēares) ƿæs Foresitten Fenesƿelan fram þǣm 1999. gēare oþ his dēaþ on þǣm 5. dæge Hlȳdan þæs 2013. gēares. Hē ƿæs efnungrǣdlīc and ƿorhte fela efnungrǣdlīcra ƿendinga on his lande tō dǣle þæs efnungrǣdlīcan ƿeorces þæs Bolifariscan Ahebbunge, ēac þǣre ƿyrcunge nīƿes staðolƿrites, dǣlnimendlīcum folcƿealdgemōtum, þǣre rīcāgnunge missenlīcra hefigra tilunga, and ēacnunge þæs geƿealdes feohfultumes hǣlobegȳmunge, æfter þæs geƿealdes getalum. 

Hē ƿæs geboren on ƿyhrtena þēaƿes cynne on Sabentan on Barinas. Hē þēodde hine ƿiþ þone here and geunrōtsode ongēan þā Fenesƿeliscan geƿealdsciplīcan endebyrdnesse, and siþþan staðolode hē þā dēgolfullan Ahebbendlīcan Bolifarlīcan Brǣdunge þæs 200. Gēares hraðe æfter þǣm 1980. gēare tō oferƿeorpenne þā gestaðolodan endebyrdnesse. Þæs 1992. gēares lǣdde Chavez sigelēase līgetahebbunge ƿiþ þæt geƿeald þæs Folcƿealdlīcre Ƿyrcunge Þrēates þæs Foresittendes Carlos Andrés Pérez. For þǣm ƿæs hē gehæftnod. Æfter tƿǣm gēarum ƿæs hē alīesed fram carcerne, and hē staðolode efnungrǣdlīcne folcƿealdlīcne hēap, sēo Brǣdung þæs Fīftan Folcrīces; hē ƿæs gecoren tō ƿesenne se Foresittend Fenesƿelan on þǣm 1998. gēare. Hē ƿæs gecoren eft on þǣm 2000. gēare; and on þǣm 2012. gēare ƿæs hē gecoren eft þæs 4. mǣles. 

Þæs 30. dæges þæs Ǣrran Līðan þæs 2011. gēares sægde Chávez þe hē ƿolde drēogan lǣcesnīðunge tō animenne bītes gesƿelles. Hē þurfte ōðerre lǣcesnīðunge þæs Ǣrran Gēolan þæs 2012. gēares. Hē ƿolde dōn þæs foresittendes āðas on þǣm 10. dæges þæs Æfterran Iūlan þæs 2013. gēares, ac þæt Rīcisce Gemōt Fenesƿelan geþafode þe þā āðas bēon geildede tō lǣtenne hine getrumian and cyrran fram þriddan lǣcecræftlīcre fōre tō Cuban. Hē cƿæl þæs 5. dæges Hlȳdan þæs 2013. gēares, 58 gēara ealdum. 

Flocc:Fenesweland